एशिया कप को लेकर फैसला अब तक नहीं; श्रीलंका और बांग्लादेश भारतीय बोर्ड के समर्थन में
Asia Cup Schedul 2023 Update; BCCI Secretary and ACC President Jay Shah On Pakistan Cricket Board (PCB)  Hybrid Model एशिया कप को लेकर में रविवार को इंडियन प्रीमियन लीग (IPL) 2023 के फाइनल के दौरान एशियन क्रिकेट काउंसिल (ACC) के सदस्य बोर्ड की मीटिंग भी हुई। मीटिंग के दौरान कोई निर्णय नहीं निकला।
एशिया कप 2023 के आयोजन को लेकर भारतीय क्रिकेट कंट्रोल बोर्ड (BCCI) पाकिस्तान क्रिकेट बोर्ड (PCB) के हाईब्रिड मॉडल के सपोर्ट में नहीं है। एशिया कप को लेकर में रविवार को इंडियन प्रीमियन लीग (IPL) 2023 के फाइनल के दौरान एशियन क्रिकेट काउंसिल (ACC) के सदस्य बोर्ड की मीटिंग भी हुई। मीटिंग के दौरान कोई निर्णय नहीं निकला।
BCCI सचिव और ACC अध्यक्ष जय शाह ने कहा था कि आईपीएल 2023 का फाइनल देखने बांग्लादेश, अफगानिस्तान और श्रीलंका के अध्यक्ष आएंगे। इस दौरान 2023 एशिया कप की मेजबानी पर अंतिम निर्णय लिया जाएगा, लेकिन ऐसा नहीं हो सका।
एशिया कप 2023 की मेजबानी पाकिस्तान के पास
बता दें कि इस साल एशिया कप 2023 की मेजबानी का अधिकार पाकिस्तान के पास है। लेकिन BCCI सुरक्षा कारणों की वजह से पाकिस्तान में टीम इंडिया को भेजने से इंकार कर चुका है। BCCI ने एशिया कप किसी न्यूट्रल वेन्यू पर कराने को कहा था, लेकिन PCB नहीं माना। इसके बाद पाकिस्तान क्रिकेट बोर्ड की ओर से हाईब्रिड मॉडल पेश किया गया जिसके तहत भारत के मैचों का आयोजन किसी दूसरे देश में करवाने का ऑफर दिया गया।
श्रीलंका और बांग्लादेश ने किया था BCCI का समर्थन
मीडिया रिपोर्ट के मुताबिक, PCB के इस हाइब्रिड मॉडल को सदस्य देशों (श्रीलंका और बांग्लादेश) ने खारिज कर दिया था। हालांकि एशियन क्रिकेट काउंसिल (ACC) ने कोई औपचारिक बयान नहीं दिया था।
वहीं श्रीलंका क्रिकेट (SL) और बांग्लादेश क्रिकेट बोर्ड (BCB) ने एशिया कप टूर्नामेंट को पाकिस्तान से बाहर (न्यूट्रल वेन्यू) करने के मामले में BCCI का समर्थन किया था।